સુરેન્દ્રનગર શહેરી વિસ્તારમાં ખુદ એસ.પી. એ ટ્રાફીક શાખાને સાથે રાખી ટ્રાફીકના નિયમોનો ભંગ કરીને દોડતા વાહન ચાલકો ઉપર તવાઈ બોલાવવાનું શરૂ કર્યુ છે. આ ઝુંબેશના ભાગરૂપે સોમવારે શહેરના જુદા-જુદા વિસ્તારોમાં ટ્રાફીક શાખાએ અલગ-અલગ નિયમ ભંગ બદલ અંદાજે ૧૦૦ જેટલા વાહન ચાલકો સામે આરટીઓના મેમા ફાડીને દંડનાત્મક કાર્યવાહી હાથ ધરી છે. ટ્રાફીક શાખાની આ ઝુંબેશના પગલે નિયમોનો ભંગ કરીને દોડતા વાહન ચાલકોમાં ફફડાટ ફેલાયો છે.